
asupra propunerii legislative pentru modificarea şi completarea 
Legii nr.19/2000 privind sistemul public de pensii şi alte drepturi 
de asigurări sociale

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, trimisă cu adresa nr. 474 din 16 decembrie 2002.


La întocmirea prezentului raport, Comisia a avut în vedere avizele Consiliului Legislativ, Comisiei pentru buegt, finanţe şi bănci şi punctul de vedere al Guvernului.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor organice, conform prevederilor constituţionale, şi are ca obiect de reglementare prelungirea duratei de acordare a indemnizaţiei pentru creşterea copilului, de la 2 la 3 ani, în cazul părinţilor care au gemeni sau tripleţi.
Comisia propune Plenului respingerea iniţiativei legislative din următoarele considerente:

a) Adoptarea acesteia ar conduce la un efort bugetar care nu poate fi susţinut financiar, cu atât mai mult cu cât se încalcă dispoziţiile art.15 din Legea nr.500/2002 privind finanţele publice şi art.138 alin.(5) din Constituţie, potrivit cărora “nici o cheltuială bugetară nu poate fi aprobată fără stabilirea sursei de finanţare.”
b) Familia care se bucură de gemeni sau tripleţi se califică pentru alte drepturi, conform legislaţiei ulterioare datei depunerii propunerii legislative.

La lucrările comisiei au fost prezenţi 19 deputaţi, din totalul de 21 membri ai comisiei.

În urma dezbaterii propunerii legislative în şedinţa din data de 22 iunie 2004, Comisia propune respingerea acesteia cu 14 voturi pentru, 2 voturi împotrivă şi o abţinere.

PREŞEDINTE,



SECRETAR,

Smaranda DOBRESCU

